
PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO R. GELEŽIŲ PAGRINDINĖS MOKYKLOS LIKVIDAVIMO

[bookmark: _GoBack]2017 m. vasario 23 d. Nr. T-54
Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 
21 punktu, Lietuvos Respublikos civilinio kodekso 2.106 straipsnio 1 punktu, 2.108 straipsnio 
1 dalimi, Lietuvos Respublikos švietimo įstatymo 44 straipsnio 2, 5, 6 dalimis, Lietuvos Respublikos biudžetinių įstaigų įstatymo 4 straipsnio 3 dalies 4 ir 6 punktais, 15 straipsnio 2 ir 
3 dalimis, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 21 punktu, Panevėžio r. Geležių pagrindinės mokyklos nuostatų, patvirtintų Panevėžio rajono savivaldybės tarybos 2014 m. lapkričio 20 d. sprendimu Nr. T-207 „Dėl Panevėžio rajono mokyklų pavadinimų pakeitimo ir nuostatų patvirtinimo“, 7.3.2 papunkčiu, 66 punktu, Panevėžio rajono savivaldybės bendrojo ugdymo mokyklų tinklo pertvarkos 2016–2020 m. bendruoju planu, patvirtintu Panevėžio rajono savivaldybės tarybos 2016 m. kovo 30 d. sprendimu Nr. T-48 „Dėl Panevėžio rajono savivaldybės bendrojo ugdymo mokyklų tinklo pertvarkos 2016–2020 m. bendrojo plano patvirtinimo“, Panevėžio rajono savivaldybės taryba nusprendžia:
1. Likviduoti Panevėžio r. Geležių pagrindinę mokyklą (juridinio asmens kodas 190397339, buveinė: LT-38451 Panevėžio r. sav., Geležių mstl., Šviesos g. 4, teisinė forma – biudžetinė įstaiga) iki 2017 m. rugpjūčio 31 d.
2. Paskirti Stanislovą Stanulionį, Panevėžio r. Geležių pagrindinės mokyklos direktorių, Panevėžio r. Geležių pagrindinės mokyklos likvidatoriumi nuo sprendimo įsiteisėjimo dienos iki 2017 m. rugpjūčio 31 d.
3. Pavesti Panevėžio r. Geležių pagrindinės mokyklos likvidatoriui Stanislovui Stanulioniui:
3.1. raštu pranešti apie Panevėžio r. Geležių pagrindinės mokyklos likvidavimą kiekvienam mokiniui ne vėliau kaip prieš vieną mėnesį nuo sprendimo priėmimo dienos;
3.2. apie Panevėžio r. Geležių pagrindinės mokyklos likvidavimą pranešti valstybės įmonei Registrų centrui teisės aktų nustatyta tvarka ne vėliau kaip pirmą sprendimo apie mokyklos likvidavimą viešo paskelbimo dieną ir pateikti valstybės įmonės Registrų centro Panevėžio filialui dokumentus (prašymą įregistruoti juridinio asmens teisinį statusą, sprendimą likviduoti Panevėžio r. Geležių pagrindinę mokyklą ir kitus būtinus dokumentus), reikalingus likviduojamos Panevėžio r. Geležių pagrindinės mokyklos statusui įregistruoti; 
3.3. apie sprendimą likviduoti Panevėžio r. Geležių pagrindinę mokyklą paskelbti viešai tris kartus ne mažesniais kaip trisdešimt dienų intervalais arba paskelbti viešai vieną kartą ir pranešti raštu visiems kreditoriams; 
3.4. įsigaliojus šiam sprendimui, apie Panevėžio r. Geležių pagrindinės mokyklos likvidavimą raštu pranešti visiems Panevėžio r. Geležių pagrindinės mokyklos darbuotojams; 
3.5. sudaryti likvidavimo laikotarpio pradžios Panevėžio r. Geležių pagrindinės mokyklos balansą ir pateikti Panevėžio rajono savivaldybės administracijai;
3.6. baigti vykdyti Panevėžio r. Geležių pagrindinės mokyklos prievoles, atsiskaityti su kreditoriais;
3.7. pateikti reikalavimus Panevėžio r. Geležių pagrindinės mokyklos skolininkams; 
3.8. atlikti likviduojamos Panevėžio r. Geležių pagrindinės mokyklos turto ir atsiskaitymų inventorizavimą;
3.9. parengti ir pateikti visus reikiamus dokumentus dėl Panevėžio r. Geležių pagrindinės mokyklos likusio turto perdavimo Panevėžio rajono savivaldybės administracijai; 
3.10. parengti ir Panevėžio rajono savivaldybės administracijos direktoriui pateikti Panevėžio r. Geležių pagrindinės mokyklos likvidavimo aktą;
3.11. parengti ir pateikti Panevėžio rajono savivaldybės administracijai 2017 m. sausio–rugpjūčio mėn. biudžeto vykdymo ir finansines ataskaitas;
3.12. teisės aktų nustatyta tvarka atitinkamoms institucijoms perduoti saugoti Panevėžio r. Geležių pagrindinės mokyklos dokumentus (ilgalaikio ir nuolatinio saugojimo bylas); 
3.13. atsiskaityti su Valstybine mokesčių inspekcija ir socialinio draudimo įstaiga, baigti vykdyti prievoles, atsiradusias dėl žalos padarymo ir pagal anksčiau sudarytus Panevėžio r. Geležių pagrindinės mokyklos sandorius, prireikus pagal kompetenciją sudaryti naujus sandorius, kurie yra susiję su Panevėžio r. Geležių pagrindinės mokyklos veiklos nutraukimu;
3.14. sunaikinti teisės aktų nustatyta tvarka likviduojamos Panevėžio r. Geležių pagrindinės mokyklos antspaudą, pasirašius Panevėžio r. Geležių pagrindinės mokyklos turto ir dokumentacijos perdavimo ir priėmimo aktą;
3.15. pateikti Juridinių asmenų registrui, valstybės įmonės Registrų centro Panevėžio filialui Panevėžio r. Geležių pagrindinės mokyklos likvidavimo aktą ir kitus teisės aktų nustatytus dokumentus, reikalingus likviduojamai biudžetinei įstaigai išregistruoti;
3.16. atlikti kitus veiksmus, būtinus Panevėžio r. Geležių pagrindinei mokyklai likviduoti;
3.17. Panevėžio r. Geležių pagrindinę mokyklą likviduoti ir Panevėžio r. Geležių pagrindinės mokyklos prievoles baigti vykdyti iš likviduojamai Panevėžio r. Geležių pagrindinei mokyklai patvirtintų biudžetinių asignavimų. Nepanaudoti valstybės biudžeto ir Panevėžio rajono savivaldybės biudžeto asignavimai grąžinami į atitinkamą biudžetą.
4. Nustatyti, kad nuo šio sprendimo įsigaliojimo:
4.1. Panevėžio r. Geležių pagrindinės mokyklos valdymo organai netenka įgaliojimų ir Panevėžio r. Geležių pagrindinės mokyklos dalyvių kompetencija dėl sandorių sudarymo pereina likvidatoriui;
4.2. Panevėžio r. Geležių pagrindinės mokyklos likvidatorius turi Panevėžio r. Geležių pagrindinės mokyklos valdymo organo teises ir pareigas;
4.3. Panevėžio r. Geležių pagrindinės mokyklos likvidatorius atstovauja likviduojamai Panevėžio r. Geležių pagrindinei mokyklai valstybės valdžios ir valdymo institucijose, teisme ir kitais su juridiniais bei fiziniais asmenimis susijusiais atvejais. Panevėžio r. Geležių pagrindinės mokyklos likvidatorius atsako Panevėžio r. Geležių pagrindinei mokyklai ir tretiesiems asmenims už nuostolius, kurie susidarė dėl jo kaltės. 
5. Šio sprendimo vykdymo kontrolę pavesti Panevėžio rajono savivaldybės administracijos Švietimo, kultūros ir sporto skyriaus vedėjui Algirdui Kęstučiui Rimkui.
6. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

